User:Aeroporika

Κι είναι απροσδόκητο πότε θα φανεί το πρώτο χιόνι. Πότε Οκτώβρη, πότε Νοέμβρη. Αν πέσει, ένα εξάμηνο κρατά. Αυτή η παρατεταμένη διάρκεια χαρακτηρίζει το Νευροκόπι. Θα περιμένεις, όπως κι οι άλλοι, πώς θα εξελιχθεί ετούτη τη χρονιά.

Στα ανατολικά οι πλαγιές του Ορβήλου· η Ελλάδα χωρισμένη από τη Βουλγαρία με μια γραμμή. Βόρεια το τελωνείο Εξοχής, στα δυτικά το φράγμα Λευκογείων, ο Δεσπάτης, ο Νέστος που σέρνεται σαν φίδι καταγής.

Ανάμεσά τους, οι κυνηγοί με τις στολές παραλλαγής τους στήνουν καρτέρι στα αγριογούρουνα, ψάχνουν με σφυρίχτρες στα στόματα για χαμένα σκυλιά.

Βρείτε φθηνά αεροπορικά εισιτήρια στο Travelo.gr!

Τρακτέρ και κουμπίνες ταξιδεύουν μαζί σου κι ο χάρτης σηματοδοτεί άφαντα χωριά. Ως «ερείπια» τα αναγράφει, μα χάθηκαν. Οι άνθρωποι πρώτα, τα κτίσματα μετά... « Δεν γύρισαν πίσω», «δεν άντεξαν τη φθορά...» οι απαντήσεις που παίρνεις. Το ένιωσες ήδη: ο χρόνος και η εγκατάλειψη, ποιο κρύο; Αυτοί θα είναι οι εχθροί σου στο Κάτω Νευροκόπι.

Χαμένος στην Παραμεθόριο

Από τα στενά του Γρανίτη ανεβαίνεις. Διασχίζεις το φαράγγι με το αιωνόβιο καστανόδασος, κάνεις χώρο με τα χέρια στη συννεφιά. Τα παλιά λατομεία του χάρισαν το όνομά του. Τα καινούργια του χαρίζουν σκαμμένα τοπία μες στα βουνά. Ψάχνεις τον παραδοσιακό οικισμό μέσα στο ρέμα.

Τα κεραμίδια, μες στα απίθανα χρώματα, άκρως φθινοπωρινά. Δρύες, αγριοαχλαδιές, οξιές και σφένδαμοι ζωγραφίζουν τοπία, διαγράφουν την ενιαία, άγρια ομορφιά.

Αγελάδες ξεστρατίζουν ανενόχλητες στους δρόμους, καμινάδες καπνίζουν στην καταχνιά, η εκκλησιά των Ταξιαρχών στέκει κλειδωμένη, πεσμένα φύλλα στρώνουν μονοπάτια με χρυσοκόκκινα χαλιά.

11 χλμ. και φτάνεις στο Νευροκόπι. Μεσημέρι, σηκώθηκε η ομίχλη, ο κάμπος φανερώνεται για πρώτη φορά. Το λεκανοπέδιο, όλο σπαρμένο με την ξακουστή του πατάτα. Μια καλλιέργεια τη χρονιά που αφήνεται να ωριμάσει κανονικά.